Euroopa Komisjoni president Jose Manuel Barroso ütles CNBCle, et kuigi Euroopa majandus on taas tõusuteel, ei ole see veel kriisist väljunud.
"Kuidas me saame öelda, et me oleme kriisist välja tulnud kui töötuse määr on jätkuvalt ülikõrge?” küsis ta Maailma Majandusfoorumil.
"Samas ma arvan, et oleks õiglane öelda, et me oleme mitmest väga olulisest raskusest üle saanud.”
Eurotsooni majandus kasvas 2013. aasta kolmandas kvartalis 0,1%. Käesolev majanduskriis on pikim kriis, mis on Euroopat viimase 40 aasta jooksul tabanud.
Eurotsooni 17 liikmesriigis on jätkuvalt kõrge töötusemäär, mis püsib jonnakalt 12,1%. Selle kuu alguses avaldatud andmete kohaselt kasvas 2013. aasta novembris alla 25-aastaste noorte töötuse määr eurotsoonis 3,575 miljonini.
Barroso rõhutas samas, et regiooni äärealad on kriisist palju paremini välja tulnud kui kriitikud ootasid.
“Selle asemel, et Kreeka eurotsoonist lahkuks, on eurotsooniga hoopis liitunud uusi liikmeid,” sõnas ta.
“Iirimaa edukas väljumine abiprogrammist, Hispaania pangandussektori reformid ning Portugali edukad kasinusmeetmed on samuti Euroopa edulood,” märkis ta.
"Minu sõnum on, et me oleme astunud järgmisele tasemele, kuid me ei ole veel kriisist väljunud. Seega me peaksime jätkama reformidega, et saaksime tegeleda kõrge töötusemääraga.”